พันธบัตรธปท.เหลืออื้อ
ธปท.เผยยอดขายพันธบัตรออมทรัพย์อืด ออกมาวงเงิน 5 หมื่นล้านบาท ล่าสุดพึ่งขายได้แค่ 1.58 หมื่นล้านบาท เหลืออีกบาน
8 ก.ย. 2554

ธปท.เผยยอดขายพันธบัตรออมทรัพย์อืด ออกมาวงเงิน 5 หมื่นล้านบาท ล่าสุดพึ่งขายได้แค่ 1.58 หมื่นล้านบาท 
ธนาคารแห่งประเทศไทย(ธปท.) รายงานยอดขายพันธบัตรออมทรัพย์ธนาคารแห่งประเทศไทย ปี 2554 ครั้งที่ 1 ประเภทอัตราดอกเบี้ยลอยตัวอายุ 3 ปี ให้ผลตอบแทนในปัจจุบันประมาณ 3.5% และประเภทอัตราดอกเบี้ยคงที่อายุ 7 ปีให้ผลตแบแทนประมาณ 3.7% รวมวงเงินทั้งสิ้น 5 หมื่นล้านบาท เพื่อเป็นทางเลือกให้นักลงทุนและประชาชนผู้มีเงินออม และองค์กรไม่แสวงหากำไร มีทางเลือกการลงทุนที่ให้ผลตอบแทนดี แต่ความเสี่ยงต่ำ  ว่า มียอดจำหน่ายรวมกันผ่านธนาคารพาณิชย์ตัวแทน 11 แห่ง เพียง 1.58 หมื่นล้านบาทเท่านั้นยังเหลืออีก 3.42 หมื่นล้านบาท ซึ่งยอดขายในช่วงทีผ่านมายังไม่ถึงครึ่งของวงเงินที่ออก 
ทั้งนี้ พันธบัตรออมทรัพย์ประเภทลอยตัวอายุ 3 ปี ขายได้ 7,455 ล้านบาท คิดเป็น 47.1% ของยอดขายรวม และอายุ 7 ปี ดอเบี้ยคงที่ขายได้ 8,362 ล้านบาท คิดเป็น 52.9% ของยอดขายรวม โดยธปท.ยังจะเปิดขายต่อไป จนถึงวันที่ 6 ก.ย.นี้ จากที่เปิดขายไปก่อนหน้านี้แล้วตั้งแต่วันที่ 26 ส.ค.ปีนี้ที่ผ่านมา แต่ก็ไม่ค่อยได้รับความนิยมจากนักลงทุนมากนัก 
อย่างไรก็ตาม ผู้สนใจสามารถซื้อลงทุนได้ที่ ธนาคารตัวแทนจำหน่าย 11 แห่ง คือ ธนาคารกรุงเทพ ธนาคารกรุงไทย ธนาคารกรุงศรีอยุทธยา ธนาคารกสิกรไทย ธนาคารทหารไทย ธนาคารไทยพาณิชย์ ธนาคารเพื่อการเกษตรและสหกรณ์การเกษตร(ธกส.) ธนาคารสแตนดาร์ดชาร์เตอร์ด(ไทย) ธนาคารยูโอบี ธนาคารออมสิน และธนาคารฮ่อวกงและเซี่ยงไฮ้แบงกิ้งคอร์ปอเรชั่น